

**MAGYAR SENIOR GOLFOZÓK TÁRSASÁGA**

**VERSENYKIÍRÁS**

**XXXIII. Magyar Nyílt Szenior Bajnokság**

**Verseny kiírója és szervezője**: A Magyar Senior Golfozók Társasága (MSGT)

**Verseny ideje:** 2022. szeptember 13-15. (3 egyéni Stroke Play versenykör, 54 szakasz).

**Hivatalos gyakorlónap:** 2022. szeptember 12. (hétfő), amelyre TeeTime-ot foglalni  
a Zala Springs Golf Resort (ZSGR) +36 20 403 4960 elérhetőségein valamint a GOLFiGO tee time foglaló rendszerén lehet.

**Verseny helyszíne:** Zala Springs Golf Resort (8782 Zalacsány, Csányi László u. 54.).

**Szabályok:** A Magyar Nyílt Szenior Bajnokság az R&A szabályainak, a Magyar Golf szövetség (MGSZ) Versenyszabályzatának és Ranglistakiírásának, valamint a Zala Springs Golf Resort a verseny ideje alatt érvényes helyi szabályainak megfelelően kerül megrendezésre.

**Résztvevők:** Nevezésre jogosult bármely hazai amatőr golfozó, aki megfelel az MGSZ  
Versenyszabályzat 2. számú Melléklete (VSZM2) 1. pontjának, illetve bármely külföldön nyilvántartott amatőr golfozó, aki megfelel a Versenyszabályzat 2. számú Melléklete (VSZM2) 2. pontjának.

A korcsoportokat tekintve a verseny 1 napjáig betöltik:

- szenior férfiak (55+) az 55 éves kort,

- szenior hölgyek (50+) az 50 éves kort,

- masters (65+)kategóriában férfiak és nők a 65 éves kort

- a szuper masters (75+) kategóriában férfiak és nők a 75 éves kort.

**Versenyforma:** A verseny három versenykörben, egyéni Stroke Play formában zajlik, ahol a  
második versenynapot (36 szakaszt) követően a mezőnyt cut-olják.

A Cut alkalmazása: legfeljebb 96 fő, az együtt álló (Tied) játékosokkal együtt, az eredetileg induló játékosok kategóriánkénti és nemenkénti arányát tartva. A Cut pontos alkalmazását (létszám, kategória és nemek aránya, egyebek) a Versenybizottság saját hatáskörében módosíthatja, de annak pontos leírását legkésőbb a gyakorlónap 12:00 óráig az információs táblára ki kell függesztenie, illetve a GOLFiGO rendszerben fel kell tüntetnie.  
A Versenybizottságra bízva a döntést (amennyiben a körülmények engedik) a CUT esetén a döntőbe nem került játékosok is játszhatnak (versenyen kívül) a döntő napján, de ők csak az utolsó játékoscsoport (Flight) után 30 perccel indulhatnak el.

**Hendikep módosítás:** A verseny hendikepmódosító.

**Nevezés módja:** A versenyre nevezni - kizárólag online módon - az MGSZ hivatalos sportügyviteli rendszerében, a GOLFiGO-ban lehet.

**Nevezési díj:** MSGT tagok részére: 55.000,- Ft

MSGT tag és egyben ZSGR tag: 45.000,- Ft

Nem MSGT tagok részére: 61.000,- Ft

Nem MSGT tag de egyben ZSGR tag: 51.000,- Ft

**Nevezési és egyéb határidők**:

Nevezési határidő: 2022. szeptember 8. 24:00 óra  
Nevezési díj beérkezésének (jóváírásának) határideje: 2022. szeptember 9. 12:00 óra  
A nevezést visszavonni kizárólag online módon,

a GOLFiGO rendszerben lehet,  
amelynek határideje („No Show” bejegyzés nélkül): 2022. szeptember 9. 12:00 óra.  
A nevezés a részvételi díj befizetésével válik érvényessé. Nevezést kizárólag a határidőig történt nevezési díj befizetésével együtt fogad el a Szervező!  
A nevezési díj az MSGT következő bankszámlájára fizetendő:

ERSTE Bank Hungary Zrt.,

1138 Budapest, Népfürdő utca 24-26.

11600006-00000000-98347124

HU56116000060000000098347124

SWIFT kód: GIBAHUHB

A közlemény rovatba fel kell tüntetni a nevező játékos és a verseny nevét.

**Nevezési díj tartalmazza:**

- GreenFee-t a versenyt megelőző gyakorló napon és a versenynapokon (összesen 4 GreenFee)

- korlátlan range használat  
- 3x Snack „induló” csomagot

- 1x Meleg étkezést

- Gálavacsorán való részvételt

- valamint a díjakat.

**Nevezési létszámlimit:** Összesen legfeljebb 120 fő nevezését fogadja el a Szervező.

Túljelentkezés esetén a 120 legalacsonyabb HCPI játékos nevezését fogadja el a Szervező a kategóriánként jelentkezettek számának arányában. A létszám feletti játékosok várólistára kerülnek.

**Hendikep-limit, Hendikep-korlátozás:**  
A Férfi játékosok számára: szenior és masters kategóriában 24

super masters kategóriában 30

A Női játékosok számára: szenior és masters kategóriában 28

super masters kategóriában 36

(Valamennyi esetben a nevezési határidő időpontja a mérvadó.)

Ennél magasabb HCP Index-szel rendelkező játékos részt vehet a versenyen maximum 36 HCPI erejéig. Azonban azon játékosok, akik a hendikep-limitnél magasabb hendikeppel rendelkeznek, azok esetében az eredmények értékelésénél a kategória szerinti hendikep-limit kerül figyelembe vételre. (példa: szenior férfi kategóriában valaki 28,3-as HCPI-vel nevez, de az értékelésnél 24-es HCPI kerül figyelembe vételre) Ez alól kivételt képeznek azon játékosok, akiknek a HCP Indexe a nevezés leadása és a nevezési határidő között olyan irányba változott, hogy meghaladta a bajnokságra vonatkozó hendikep határt. A szervező ebben az esetben legfeljebb 6 szabadkártyás játékos részére adhat indulási jogot. A szabadkártyákkal együtt a nevezettek létszáma nem haladhatja meg a 120 főt.

A Bajnokság a nemzetközi versenynaptárakban is szereplő, WAGR világranglistapontot adó verseny.

**A verseny programja:**

2022. szeptember 12-én hétfő: Hivatalos gyakorló nap (Tee time kérés a +36 20 403 4960

telefonon vagy a GOLFiGO tee time foglaló rendszerében.

2022. szeptember 13-én (kedd) 8:30 óra: 1. játéknap 18 szakasz stroke play

2022. szeptember 14-én (szerda) 8:30 óra : 2. játéknap 18 szakasz stroke play

2022. szeptember 15-án (csütörtök) 8:30 óra : 3. játéknap 18 szakasz stroke play (Final round)

**Startlista:**  
- Az első versenykör startlistája 2022. szeptember 12-én legkésőbb 15:00 órától tekinthető meg a GOLFiGO rendszerben.

- A további versenykörök startlistái a megelőző versenykörök hivatalos befejezését követően egy órán belül a GOLFiGO rendszerben tekinthetők meg.

Az első versenykör startlistája növekvő PHCP sorrendben kerül meghatározásra.

A második versenykörben az első napi Stroke eredmények alapján növekvő sorrendben startol a mezőny.

A harmadik versenykörben az első és második napi összesített Stroke eredmények alapján csökkenő sorrendben startol a mezőny.

Startlista összeállítása a Versenyszabályzat 1. számú melléklete (VSZM1) szerint.

**Elütők:**

Férfiak:

Szenior (55+) kategória: sztenderd férfi elütő (sárga)

Masters (65+) kategória: közeli férfi elütő (kék)

Super masters (75+) kategória: közeli férfi elütő (kék)

**Nők:**

Szenior (50+) kategória: sztenderd női elütő (piros)

Masters (65+) kategória: sztenderd női elütő (piros)

Super masters (75+): sztenderd női elütő (piros)

**Holtverseny**: Amennyiben az utolsó versenykört követően, bármely Férfi, vagy bármely Női eredménykategóriában holtverseny alakulna ki az első helyen, ez esetben az  
érintett játékosok Playoff-ot játszanak mindaddig, amíg a győztes személye  
egyértelműen ki nem derül („hirtelen halál”). A Playoff-ra a Versenybizottság  
által kijelölt időben és szakasz(ok)on kerül sor.  
Minden egyéb helyezés esetében, az utolsó 36, 18, 9, 6, 3, 1 szakaszok jobb  
összesített eredményei alapján.

**Díjazás**:  
Nyílt Bajnokság eredménykategóriái:

Férfi bruttó: I., II., III.   
Női bruttó: I., II., III.

A Magyar Bajnokság eredménykategóriái:

Szenior nő (50+): bruttó I., mint Magyar Bajnok, II., III.

nettó I., II., III.

Masters nő (65+): bruttó I., mint Magyar Bajnok, II., III.

nettó I., II., III.

Super masters nő (75+): bruttó I., mint Magyar Bajnok, II., III.

nettó I., II., III.

Szenior férfi (55+): bruttó I., mint Magyar Bajnok, II., III.

nettó I., II., III.

Masters férfi (65+): bruttó I., mint Magyar Bajnok, II., III.

nettó I., II., III.

Super masters férfi (75+): bruttó I., mint Magyar Bajnok, II., III.

nettó I., II., III.

Amennyiben valamely kategóriában 10-nél kevesebb az indulók létszáma, úgy csak a bruttó I. és a nettó I. helyezés kerül díjazásra.

A Nyílt és a Magyar Bajnokságok esetében a kettős díjazás engedélyezett, azaz aki díjazott lett a Nyílt Bajnokság valamely eredménykategóriájában, úgy az díjazott lehet a Magyar Bajnokság valamely eredménykategóriájában.

A Magyar Bajnokságot tekintve a kettős díjazás nem engedélyezett, a bruttó eredmény az elsődleges.

**Eredménykártya leadása:** Az eredménykártyát a játék befejezését követően haladéktalanul az erre kijelölt helyen (Scoring Area) a Játékos és a Jegyző által aláírva kell leadni. Amennyiben a játékos az eredménykártyát leadta, úgy módosításra, javításra a továbbiakban nincs lehetősége.

**Játék tempója:** A Versenyszabályzat 4. számú melléklete (VSZM4) szerint.

**Caddie:** Caddie segítségének igénybevétele megengedett (a Versenyszabályzat 9. pontja  
szerint).

**Távolságmérő használat:** Távolságmérő használata engedélyezett, amennyiben csak távolság mérésére használják, más kiegészítő mérés (slope, szélsebesség stb.) végzése vagy ütőhasználatra történő ajánlása nem engedélyezett.

**Golfautó használat:** a verseny első napjáig már betöltött 70 év feletti játékosok jogosultak golfautó használatára.

**Eredményhirdetés:** Az utolsó versenykört követően az összes eredménykártya beérkezése és feldolgozása után.